Malaysia Airlinesin kone,
jossa oli lähes 300 henkeä, syöksyi Ukrainaan lähelle Venäjän rajaa.
Lento MH17 lähti Amsterdamista puolen päivän jälkeen.
Se oli matkalla Kuala Lumpuriin.
17. HEINÄKUUTA 2014
NELJÄ KUUKAUTTA YHTEYDESTÄ
Heräsin yhtenä aamuna...
MATKUSTAJAN VAIMO
...ja TV:ssä kohistiin malesialaiskoneesta.
Ajattelin heti, että se oli MH370.
Sitten näin numeron MH17 ja olin,
että hetkinen, ei kai taas malesialaiskone.
Yhdysvaltain tiedustelupalvelu päätteli, että se ammuttiin ilmatorjuntaohjuksella.
Kahden koneen kadottaminen puolen vuoden aikana on ennenkuulumatonta.
Ja molemmat tyyppiä 777.
Taas se tapahtui Malaysia Airlinesin koneelle.
Taas se tapahtui kollegoilleni.
Mutta tällä kertaa he saivat haudata rakkaansa.
Koska mekin...
MIEHISTÖN JÄSENEN VAIMO
Niin.
Mekin haluamme haudata rakkaamme.
Lamaannuin täysin.
ENT. KRIISIJOHTAJA
Se oli käsittämätöntä.
Mietimme, että joku yrittää tuhota uskottavuutemme.
Toimilla haluttiin nujertaa meidät.
KONE RÄJÄYTETTIIN
Ukrainan presidentin mukaan matkustajakoneen kohtalo oli terroriteko.
Sen tekikin venäläisarmeijan yksikkö Venäjän sotilastiedustelun käskystä.
Lentoyhtiöllä ei ollut vakavia onnettomuuksia sitten 90-luvun.
Nyt neljän ja puolen kuukauden aikana he kadottivat kaksi valtavaa 777:ää.
Mietin väkisinkin, oliko se puhdasta sattumaa.
Ja jos tapahtumien välillä oli yhteys,
totuuden piti olla synkempi kuin kukaan osasi odottaa.
ILMAILUTOIMITTAJA
Meillä ei ole vastauksia.
Tämä on yksi ilmailuhistorian suurimmista mysteereistä.
MYSTEERILENTO MH370
Australia johtaa kadonneen koneen etsintöjä Intian valtamerellä.
MH17:n ampumisen jälkeisinä kuukausina...
Pyöritellessäni mahdollisuutta,
että venäläiset olivat kummankin tapauksen taustalla,
MH370:n etsintä oli jo käynnissä.
Asiantuntijoiden mukaan kone putosi Intian valtamerelle -
yli 1 800 kilometriä -
Länsi-Australian rannikolta.
Se on laaja alue, valtava vastuu -
Australialle, kun he yrittävät löytää jälkiä lennosta 370.
Tänä iltana 43 laivaa ja 58 ilma-alusta -
neljästätoista eri maasta yrittävät löytää vihjeitä yhteisvoimin.
Etsintäalue on paljon suurempi kuin Yhdysvaltain manner.
Emme etsi neulaa heinäsuovasta, etsimme edelleen heinäsuopaa.
Etsintäpartio on vakuuttunut, että jäänteet ovat merenpohjassa -
satelliittidatan viittaamassa sijainnissa.
Virallisen raportin mukaan -
kone meni ehdottomasti eteläiselle Intian valtamerelle.
Siellä havaittiin viimeiset sähköiset signaalit.
Inmarsatin tietojen mukaan kone meni etelään.
En voi kuvitellakaan, että joku rakkaani...
ENT. ETSINTÄPÄÄLLIKKÖ
...katoaisi Intian valtamerelle 4 000 metrin syvyyteen. Se on aivan -
käsittämätöntä.
Kaikkiaan 239 perhettä kaipasi kipeästi vastauksia.
Lupasin silloin,
että teen kaikkeni tuodakseni heidän rakkaansa kotiin.
Mutta alueelta oli hyvin vaikea etsiä.
Ihanteellista olisi siisti, tasainen ja pehmeä pinta.
VISUALISOINTI MERENPOHJASTA
Mutta siellä oli -
tulivuoria, vedenalaisia vuoria.
Mittakaava on Grand Canyonin luokkaa.
Sää on välillä kammottava.
Sieltä mitattiin 24-metrinen aalto.
Se ei sopinut heikkohermoisille.
Tiesimme, että etsintöihin voisi mennä pitkään.
8. MAALISKUUTA 2015
VUOSI YHTEYDESTÄ
Tältä näyttää, kun on surrut vuoden.
Kadonneiden sukulaiset ovat olleet epäuskoisia, vihaisia, surullisia.
Mutta kun koneesta ei ole jälkeäkään, hyväksymiseen on vielä matkaa.
Tämän takia puhun teille tänään.
Tämän takia puhun tästä sydäntä raastavasta tapauksesta.
Ei ole helppoa puhua tunteistani.
Se oli todella rankka vuosi meille läheisille.
MATKUSTAJAN TYTÄR
Kun päätin puhua yleisölle sinä päivänä,
puhuin heille tyttärenä, joka kaipasi äitiään.
Haluan vain tietää, että olen tehnyt kaikkeni äitini vuoksi.
Vaikkei hän olisikaan täällä.
Elin elämääni ajatellen, että äiti palaisi hetkenä minä hyvänsä.
Emmehän löytäneet jäänteitä, ei ollut yhtään mitään.
Tyttäreni kyseli -
isänsä perään.
"Jos isä kuoli, missä hänen hautansa on?"
Sitä hän kysyi kerta toisensa perään.
"Miksi isä työskenteli lentokoneessa? Miksei hän mennyt muualle töihin?
Jos isä olisi ollut muualla, isä ei olisi hävinnyt."
#RUKOILKAAMH370
Kokonainen vuosi -
oli mennyt.
Emmekä olleet yhtään pidemmällä kuin maaliskuun 8. päivän aikaan.
Tuntui epätodelliselta junnata paikoillaan 12 kuukautta putkeen.
Ja muistonani -
oli vain -
hän kävelemässä ulos ovesta ja jättämässä jäähyväissuukot.
Ja se oli kaikki vielä vuotta myöhemminkin.
Lentokoneet nousevat ja ne laskeutuvat.
Lentokoneet eivät kuitenkaan vain katoa Maan kamaralta.
Muistan, kun se oli kateissa viikon, ja olimme kaikki epäuskoisia.
Hämmästelimme porukalla, ettei konetta ole löydetty viikkoon.
Kuukauden päästäkään sitä ei löytynyt.
Ja vuotta myöhemmin...
Etsimme konetta yhä?
Tämän mysteerin syvyys -
sekä Malesian viranomaisten kyvyttömyys vastata kenenkään kysymyksiin,
oli synnyttänyt tyhjiön.
Ja moni väitti ratkaisseensa tapauksen.
Sosiaalisessa mediassa leviävät salaliittoteoriat kadonneesta koneesta.
Oikea Malaysia Airlinesin lento kaapattiin ja lennettiin Iraniin.
Se oli valmistautumista terrori-iskuun.
Teorioita sinkoili sinne tänne. Kaikilla oli idea.
Litiumakkupalo ruumassa tuhosi koneen.
Spekulointi oli hurjaa.
Uutisten mukaan indonesialaiskalastaja -
näki vaurioituneen koneen taivaalla mustan savun peitossa.
Jälleen yksi salaliittoteoria:
törkeä vakuutuspetos.
Jotkut tulivat toimistoni eteen ja jahtasivat minua parkkipaikalla.
Se oli pelottavaa. Kerran nyrjäytin nilkkani -
yrittäessäni pakoon teorioitaan tuputtavia ihmisiä.
Neljä päivää katoamisen jälkeen -
uudelle puolijohdetekniikalle myönnettiin patentti.
Toiset miettivät, laskeutuiko se USA:n Diego Garcian sotilastukikohtaan.
Yritämme seuloa -
vuolasta määrää väärää tietoa, spekulaatiota ja hölynpölyä.
Aivan älytöntä. Vai muka meteoriitti.
Jotkut vihjaavat Pohjois-Korean kaapanneen koneen.
Oliko koneessa siis avaruusolio?
Se sieppasi kaikki kyydissä olleet.
Eikä tässäkään vielä kaikki.
Joskus tuntuu kuin hukkuisi sontaan.
Perusteettomia ideoita on niin paljon.
Jos haluaa uskoa teoriaan,
kannattaa varmistaa, että se vastaa Inmarsatin dataa.
Se kertoi tutkijoille, kuinka kaukana kone oli satelliitista.
Tämä on koko mysteerin avain.
Ja ihmiset vähät välittävät.
Kone ei kuitenkaan ollut siellä, missä sen datan mukaan piti olla.
Eteläisellä Intian valtamerellä.
Siihen oli pakko pureutua.
Meidän piti selvittää,
miksei kone ollut siellä, missä sen piti olla.
Missä menimme vikaan?
Tarina oli aivan uskomaton.
Päätin ehdottaa Le Mondelle,
ranskalaiselle sanomalehdelle,
että palaan tarinaan yksivuotispäivänä.
KIRJAILIJA JA TUTKIVA JOURNALISTI
Ihan vain muistutuksena, että kone on ollut kateissa vuoden.
Olen toimittaja ja olen raportoinut -
Aasian ja Tyynenmeren alueelta viimeiset 30 vuotta.
Yhtään ainoaa osaa ei ollut löytynyt, ja se oli suurin ongelma.
Perheillä ei ollut mitään konkreettista, uskottavaa, johon samastua.
Ja kapteenista tehtiin mahdollinen syntipukki.
Tajusin, että meidän oli taas aloitettava alusta.
Ja halusin ymmärtää omakohtaisesti, kuka tämä mies on.
HOLTITON KAPTEENI PAKKOMIELTEENÄ MALLIT
Käynnissä oli hyvin johdonmukainen ja vihamielinen kampanja -
hänen yksityiselämäänsä ja mielenterveyteensä liittyen.
Syytettiin myös, että hänellä saattoi olla -
poliittisia motiiveja kadottaa MH370.
Hän fanitti Anwar Ibrahimia, joka oli oppositiopuolueen johtaja.
Zaharie osallistui Anwarin demokratiaa edistäviin kokouksiin.
Paikallinen lehdistö kysyykin,
tuhosiko Zaharie tahallaan koneen poliittisena kannanottona.
TUOHTUI VAALEISTA?
Mutta hän ei jättänyt minkäänlaista viestiä, ei poliittista,
ei hyvästejä perheelleen tai itsemurhaviestiä.
Ei mitään.
Mitä enemmän tutkin hänen elämäänsä, sitä vähemmän näin syytä -
hänen olla vihainen tai onneton.
Hei kaikille.
Tämä on Youtube-video, jonka kuvasin -
vapaaehtoistyönä.
Tämä mies auttoi Youtube-videoillaan -
eristämään ikkunat -
tai korjaamaan ilmastoinnin.
Tämä on kaikista halvin ja tosi tehokas ratkaisu.
Mielestäni hän ei todellakaan ollut ekstremisti.
Järjestin haastatteluja hänen sukulaistensa kanssa.
Aivan ensimmäiseksi jututin hänen isosiskoaan Sakinabia.
Hän on hyvin lempeä ja lämminsydäminen ihminen.
Kun tapasin Sakinabin, hän oli tietenkin järkyttynyt.
Ensinnäkin hän menetti rakkaan pikkuveljensä.
Lisäksi hän joutui kestämään -
vihjailut, että hänen veljensä oli vastuussa katastrofista.
SEN TEKI KAPTEENI
Kapteeni Zaharie -
tunnetaan yhtenä Malaysia Airlinesin parhaista lentäjistä.
Eivätkä miehistöt -
olleet missään nimessä samaa mieltä syytöksistä kapteeni Zaharieta kohtaan.
Kun valokeila kiinnittyi kapteeni Zaharieen,
loukkaannuin.
Tunnen hänet henkilökohtaisesti ja vieläpä hyvin.
Hän on kivenkova ammattilainen.
Ei hän tekisi sellaista.
Syytä ei saisi sälyttää ilman todisteita.
Rikosasianajajana ajattelen, että olemme syyttömiä,
kunnes toisin todistetaan.
Sanotaan, että kaikilla lienee synkkä puolensa.
Ehkä niin.
Mutta minun mielestäni,
kaiken keräämäni ja lukemani tiedon perusteella,
vastaukseni on ei.
Hän ei ole syyllinen.
Eli vuosi on kulunut.
Minusta tuntuu entistä ongelmallisemmalta,
ettei konetta tai jäänteitä ole löytynyt.
Etsintätoimet pohjaavat tässä vaiheessa satelliittidataan.
Mutta -
laivat ja lentokoneet 12 maasta olivat kolunneet -
miljoonia neliökilometrejä merta eivätkä löytäneet edes istuintyynyä.
Koko rakennelma lepää siis -
vähäisten elektronisten signaalien -
ja Inmarsat-yhtiön melko edistyneen matematiikan varassa.
Työskentelin vielä kollegoideni kanssa Independent Groupissa.
Se oli amatööriporukka kotikutoisia asiantuntijoita,
joilla on pakkomielle datasta ja faktoista.
Vaihdoimme tietoja.
ILMAILUASIANTUNTIJA
Meitä oli noin 18. Työskentelimme kellon ympäri.
Olin vahvasti mukana päivittäin.
Viestittelin muiden ryhmäläisten kanssa.
Sekä CNN:n ja muiden uutisyhtiöiden kanssa.
Tämä on monimutkaista. Mutta mikä on suurin ongelma?
Inmarsat ei ole julkaissut tarpeeksi yksityiskohtia,
jotta ulkopuoliset voisivat vahvistaa analyysin.
PERUSTAJA
Kaikki usko on laitettu tähän dataan.
Lopulta malesialaiset julkaisivat kaikki tiedot,
jotka Inmarsatilta saatiin.
Raportissa oli kohta, jossa luki,
että laitteiston osa, joka ohjasi koneen yhteyttä satelliittiin,
oli sammutettu samalla kuin kaikki muukin.
Sitten se heräsi taas eloon.
Minusta se muutti koko tarinan luonteen.
Jos joku halusi karata koneen kanssa...
Jos joku sammutti sen ja sai koneen katoamaan näytöltä,
miksi järjestelmä käynnistettiin taas.
Ehkä Inmarsatin datassa oli jotain pahasti pielessä.
Ehkä sitä oli peukaloitu.
Pähkäilin pitkään, miten laatikko sammutettiin ja käynnistettiin uudelleen.
Tajusin pian,
ettei useimpia lentäjiä kouluteta siihen.
Lentoyhtiöt eivät halua sitä.
Ohjaamossa ei siis ole virtakytkintä.
Tämä on kaupallisen lentokoneen päälaitekeskus.
Täällä ovat ikään kuin aivot ja elektroniikka...
Tyyppi 777 käyttää elektroniikkaa kaikkeen.
Kaikki tämä sijaitsee elektroniikkaruumassa.
Se on käytännössä koko koneen sähköiset aivot.
...laitetelineet, joissa...
Ja sieltä voi sammuttaa laitteiston.
Järjestelmä poistetaan käytöstä näistä vetämällä.
On releet...
Kysymys kuuluukin, miten elektroniikkaruumaan pääsee.
Ja tämä osuus räjäytti tajuntani.
Elektroniikkaruuma on lukitsemattoman luukun alla.
Sen päällä on matto ykkösluokan matkustamon edessä.
Kuka tahansa koneessa voisi nostaa mattoa -
ja ottaa koneen hallintaansa.
Siellä on luukku, joka johtaa avioniikkaosastolle,
tai niin sanottuun elektroniikkaruumaan.
Luukku on ykkösluokan ja ohjaamon välissä.
On siis mahdollista,
että joku olisi päässyt avioniikkaosastolle.
Viestintäjärjestelmä voitiin sammuttaa sieltä.
Yhtäkkiä ei olekaan yhtä selvää, että lentäjä teki sen.
Se on kuin Agatha Christien mysteeri.
Kaikkia kartanossa epäillään.
Mietimme, miten he eivät muka tiedä. Se on mahdotonta.
AVIOMIES JA ISÄ
Kun seuraa tarinaa tarkkaan, on selvää, ettei se toimi.
Emme saa todisteita tutkasta.
Konetta tai palasia ei löydy.
Meille ei anneta mitään. Ei mitään.
Meidän pitäisi uskoa sepitelmään.
Yksi tutuistani sanoi, että hra B halusi tavata minut.
Hänellä olisi tietoa.
Hänellä oli hyvät yhteydet.
Myös salaisiin palveluihin.
Kun tapasimme ensi kertaa,
hän sanoi ensimmäiseksi:
"Amerikkalaiset tietävät hyvin, mitä tapahtui."
Kuulemma kaksi amerikkalaista AWACSia -
tarkkaili aluetta koneen katoamishetkellä.
AWACSit ovat Boeing-koneita, joiden päällä on iso sienimäinen tutka.
Tutka valvoo periaatteessa kaikkea Boeingin alla.
Se on kuin pieni satelliitti Maan yllä, joka kattaa 600 kilometrin säteen.
Hra B sanoi, että nämä kaksi konetta -
seurasivat tarkkaan MH370:a sen vallitsevasta tilasta riippumatta.
He tietävät, minne se syöksyi ja missä se on.
On vaikeaa kuulla amerikkalaisten olevan mukana.
Jos sanon sen ääneen, kukaan ei usko.
Mutta kun tajusin,
että vaikenemisesta sovittiin ja meille valehdeltiin,
että jotain oli tehtävä, päätin avata suuni.
Ghyslain Wattrelos, hyvää huomenta.
Yrität ymmärtää, mitä tapahtui...
Hyväksyin kaikki haastattelupyynnöt.
Kerroin, että meille valehdellaan ja pyysin toimittajilta tukea.
Saamani tiedon pohjalta on selvää, että jotkut haluavat pimittää totuuden.
MISSÄ POIKANI ON?
MISSÄ TYTTÄRENI ON?
Kunnes eräänä päivänä totesin, etten pärjää töissä.
Päätin irtisanoutua ja keskittyä tutkintaan.
Iltaa, Ghyslain Wattrelos.
Menetit vaimosi ja kaksi nuorinta lastasi...
Meille syötetään pajunköyttä.
Emme saa mitään tietoa.
Meidän on yhdistyttävä ja tartuttava toimeen.
Aloimme koordinoida perheitä.
VAIMONI KRANTI ON KONEESSA
HALUAN SIELUNTOVERINI KOTIIN!
TOTUUS ON TUOLLA JOSSAIN
Perheet -
eri maista kokoontuivat yhteen.
Se oli hyvin tärkeää.
Voisimme paikata -
läpinäkymättömän tutkinnan puutteet -
ja Malesian vajaat tiedot.
Se oli silti riskialtista.
Teimme tutkintaa, mutta vastustajamme oli meitä mahtavampi.
Ojennamme vetoomuksen presidentille.
On kulunut vuosi,
eivätkä he ole vastanneet tai tehneet mitään.
Nostimme syytteet terroriteosta.
Miksi niin?
Koska terrorismi on ylimpänä oikeusasioiden hierarkiassa.
Kun Ranskassa nostaa syytteet, tuomarit nimitetään heti -
ja heidän on pakko suorittaa tutkinta.
GHYSLAININ ASIANAJAJA
Otetaan huomioon, että koko maailmassa on yksi ainoa juridisen tiedon lähde.
Se on täällä.
Totuus pitää löytää. Se ei ole mysteeri.
Olemme sen kaikille velkaa.
Emme vain Ghyslainille, vaan myös niille,
joilla ei ole mahdollisuutta tutkiviin tuomareihin kotimaassaan.
Olemme velkaa kaikille.
Olen keskellä taistelua, ja se pitää minut liikkeellä.
Yritän löytää totuuden itseni ja koko maailman puolesta.
Monesti nimi Ghyslain Wattrelos,
ranskalaismies, vihainen ranskalainen,
tuotiin eteeni.
Lopulta päätin ottaa itse selvää, mitä hänellä on sanottavanaan.
Yhtenä päivänä -
joku Le Monde -lehdestä otti minuun yhteyttä ja sanoi:
"Olen Le Monden kirjeenvaihtaja. Olisi kiva jutella."
Ghyslain kertoi, että häntä oli lähestynyt -
vanhempi tiedustelupalvelun jäsen.
Mies oli sanonut, että amerikkalaiset tiesivät tarkkaan, mitä tapahtui.
Ja että kaksi USA:n AWACS-lentokonetta oli osallisena.
Kun tapasin lähteen,
totesin itsekin hänen olevan uskottava.
Aito tiedustelupalvelun jäsen.
Hän oli vain yksi ääni lisää,
joka kertoi,
että MH370:n todellinen tarina -
on aivan toinen kuin virallinen versio.
Jotkut oman tiensä kulkijat -
kohkasivat amerikkalaisten salanneen sen.
Mutta varsinkin MH17:n jälkeen -
tuntui todennäköisemmältä, että venäläiset olivat mukana.
Alun perin Inmarsatin datan ansiosta oli kaksi väylää, pohjoinen ja etelä.
Aloin huolestua mahdollisuudesta,
että joku koneessa,
joka oli hienostunut ja pahantahtoinen,
olisi voinut muuttaa tahallisesti Inmarsatin tietoja.
Näin kone näytti menevän etelään, kun se menikin pohjoiseen.
Kävi ilmi,
että Boeing-lentokoneissa,
on fyysisesti mahdollista muuttaa dataa,
joka kertoo, mikä reiteistä on oikea.
Se oli ahaa-elämys.
Koska nyt meillä on vaihtoehtoinen selitys sille,
mitä koneelle tapahtui.
Jos kone meni pohjoiseen, se olisi päätynyt -
viimeiseen pingaukseen Kazakstanissa.
Tämä köyhä maa Keski-Aasiassa ei kykene hienostuneeseen hakkeri-iskuun.
Mutta se on Venäjän vasallivaltio.
Muistetaan, että Venäjä ampui alas MH17:n, MH370:n sisarlentokoneen.
Se räjäytettiin taivaalta Itä-Ukrainan yllä.
Pääepäilyni siis oli,
että sama tiedustelupalvelu oli mukana myös MH370:ssa.
Oli itse asiassa hyvinkin mahdollista,
että kahden samantyylisen tapauksen välillä oli linkki.
Siinä vaiheessa -
katsoin matkustajaluetteloa ja näin,
että koneessa oli sinä iltana kolme etnisesti venäläistä miestä.
Kun katsoin istumakaaviota, kulmakarvani kohosivat.
Koska -
yksi heistä istui noin viiden metrin päässä -
lukitsemattomasta elektroniikkaruuman luukusta ykkösluokan etuosassa.
Seuraava kysymys kuului, mikä olisi Venäjän motiivi.
8. MAALISKUUTA 2015
28. HELMIKUUTA 2014
8 PÄIVÄÄ ENNEN KATOAMISTA
Raportit kertovat Venäjän joukkojen saapuneen Krimille.
Moskova on tosiaan aloittanut aseellisen hyökkäyksen...
MH370 tapahtui kontekstissa,
jossa Venäjä hyökkäsi Krimille vuonna 2014.
Ukrainan kriisi on kärjistynyt ja saanut uuden käänteen tänä aamuna...
Useat sadat venäläisjoukot saapuivat Krimin alueelle.
Verkostot, sanomalehdet, päämedia, kaikki -
seurasivat tapahtumia laserin tarkkaan.
Ja kun MH370 tapahtui,
sillä oli mieluinen vaikutus pysäyttää puheet kriisistä.
Sir, minne etsinnät keskittyvät nyt? Vahvistatteko koneen kääntyneen?
Emme voi kiistää, että MH370:n katoaminen -
oli täydellisesti ajoitettu ja äärettömän näppärä häiriötekijä -
Venäjälle muun maailman tuomitsevalta katseelta.
Niin hullulta kuin se tuntuukin, jopa minusta,
minun oli pakko jatkaa niin kauan kuin tämä mahdollisuus oli olemassa.
Lopulta löin kaiken tiskiin.
Näin se minusta meni.
TOINEN TEORIA KAAPPAUS
8. MAALISKUUTA 2014 – 1.15
Kello on vartin yli yksi aamulla.
Zaharie lentää Etelä-Kiinanmeren yllä viileän ja rauhallisen yön pimeydessä.
Matkustajia väsyttää ja edessä on tylsä yölento.
Kolme venäläistä koneessa aloittavat operaationsa.
Jossain Etelä-Kiinanmeren yllä -
joku metelöi ykkösluokan lähistöllä.
Stuertit kiirehtivät tarkistamaan tilanteen.
Samalla venäläinen ykkösluokassa livahtaa eteen.
Hän nostaa mattoa.
Nostaa luukun -
elektroniikkaruumaan.
Alhaalla venäläinen on tietokonerivistöjen ympäröimä.
Hän on lentokoneen hermokeskuksessa, sähköisissä aivoissa.
Hän kytkeytyy koneen lennonohjausjärjestelmään.
Kone liikkuu aina vain lähemmäs Malesian ilmatilan reunaa.
Malesian 370, yhteys Ho Chi Minh 120, desimaali 9. Hyvää yötä.
Hyvää yötä, Malaysian 370.
Koneessa ei tiedetä vieläkään, mitä tapahtuu tai miksi.
Nyt kone on toiminnallisesti ei-kenenkään-maalla,
jossa kukaan ei katso.
Elektroniikkaruumassa -
venäläisagentti käynnistää laitteet.
Kone katoaa lennonjohtajien tutkanäytöiltä.
Lentokone on nyt hänen hallinnassaan.
Kapteeni ja perämies ovat hämmentyneitä valojen vilkkuessa näytöllä.
Eikä mikään viestintälaitteista toimi.
Ja vielä järkyttävämpää...
Kone kallistuu yhtäkkiä rajusti vasemmalle.
Se ei tottele lentäjien käskyjä.
Elektroniikkaruumassa venäläisagentti alkaa alipaineistaa lentokonetta.
Hän päästää ilman pois matkustamosta.
Samaan aikaan hän kääntää vipua seinällä olevasta happipullosta.
Se katkaisee hätähappijärjestelmät, joihin pilotti ja perämies luottavat.
Matkustamossa naamarit putoavat katosta.
Lentomiehistö tajuaa yhtäkkiä, etteivät he voi hengittää.
MATKUSTAMON HAPPITASO NORMAALI
Seuraavina minuutteina -
kapteeni ja perämies menettävät tajuntansa.
Ja matkustamo hiljenee.
Venäläisagentti elektroniikkaruumassa on kääntänyt koneen luoteeseen -
ja muuttanut tietoisesti Inmarsatin tietoja.
Jos joku katsoo -
digitaalisia vihjeitä koneen lähdöstä,
signaali tulkitaan virheellisesti niin, että kone meni etelään,
kun se itse asiassa meneekin pohjoiseen.
MH370 jatkaa yöhön yhä kauemmas kummituskaksosestaan.
Ja päätyy lopulta -
Keski-Kazakstanin aavikoiden ylle.
Kaappaajien tehtävä on suoritettu.
Tiesin, että se kuulosti hullulta. Se oli kaukaa haettua.
Tiesin, että sitä olisi vaikea niellä.
Vaikka minulta menisi maine, minun oli pakko astua julkisuuteen.
Minun oli pakko kiinnittää ihmisten huomio siihen,
että koneessa oli haavoittuvuus.
Hänestä venäläiset kaappaajat lähettivät koneen pohjoiseen.
Uskotko sen tosiaan menneen Kazakstaniin?
Ei se ole uskon asia. Se on hypoteesi, jonka kokosin.
Kävin televisiossa, ja se oli pelottavaa.
Pistin itseni alttiiksi.
Mitä reaktiota teoria synnyttää?
Siinä on paljon sulateltavaa, se on varmaa.
Vaikuttaako teoria muista realistiselta?
Monet kommenteissa ovat raivoissaan. Jotkut ovat todella vihaisia.
Ei kukaan mene elektroniikkaruumaan,
ohjelmoi BFO:ta ja laskeudu Kazakstaniin.
Tiedän perin pohjin,
miten satelliittijärjestelmä toimii. Kuten tietävät kolleganikin.
Olemme täysin varmoja, että kone kääntyi etelään eikä pohjoiseen.
Oli yllättävää, että Jeff päätti lähteä sille tielle.
Olin oikeassa sen suhteen,
että saisin kylmän vastaanoton.
Independent Group, joka oli -
rakentanut maineensa sen varaan, että kone meni etelään,
ei suvainnut minulta minkäänlaista vastarintaa.
Sain potkut.
Jeffin työ on mielestäni yksinkertaisesti fiktiota,
jonka hän kyhäsi ja uskotteli itselleen todennäköisenä.
Mutta kaikki perustuu mielikuvitukseen, ei todellisuuteen.
Tiesin oman tapaukseni heikkoudet.
Sekä vahvuudet. Mutta ehdotustani -
oli helppo pilkata.
Uskot jonkun peukaloineen satelliittidataa.
Mutta yhtiö järjestelmän takana...
Nimi oli kai Inmarsat. - Aivan.
He eivät ole käyttäneet dataa koneiden jäljittämiseen.
Se, että tietoja sorkittaisiin, tuntuu heistä kaukaa haetulta.
Ajatus siitä, että joku ennustaisi -
meidän analysoivan dataa tällä tavalla,
kun emme ole tehneet niin aiemmin,
ei vaikuta uskottavalta.
Kuka tahansa, joka pääsee luukulle, voi sammuttaa transponderin -
sekä viestintäjärjestelmät.
Mutta konetta on mahdotonta lentää avioniikkaosastolta.
Se ei onnistu.
Pureuduin syvälle. Tiedän sen itse.
Tiedän, että se on kuin Tom Clancyn kirjasta.
Mutta tosiasia on,
että vaikka konetta ei voisi lentää elektroniikkaruumasta,
tiedämme faktana, että on fyysisesti mahdollista -
sammuttaa ruumasta kaikki elektroniikka,
joka tekee koneesta näkyvän ulkomaailmalle.
Joten skenaarioni, niin hullulta kuin se vaikuttaa,
ainakin yritti selittää -
MH370:n katoamisen.
Se sivuutetaan.
Ja minut niputetaan Loch Nessin ja isojalan viereen.
Mutta fakta on, että jos data oli oikein -
ja se olisi kertonut koneen suunnan,
miten yhtään ainoaa osaa ei löytynyt.
Jos data on oikein, koneen pitäisi olla siellä.
Missä se on?
Missä hylky on? Näyttäkää kone.
CNN:n tuoreimpia uutisia.
Ja nyt juuri saapuneita uutisia.
On vielä liian aikaista vahvistaa, mutta voimme sanoa,
että jonkinlaista romua löytyi Réunionista...
Réunionin saarta tutkitaan kadonneeseen malesialaislentoon liittyen.
Osa löytyi Ranskan territorion kivirannalta Intian valtamereltä.
Boeing-tutkijat uskovat sen olevan osa siipeä.
Ehkäpä läppä Boeing 777:stä...
Kaikki miettivät,
onko tämä jäänne Malaysia Airlinesin kadonneesta lennosta 370.
Kun läppä löydettiin,
en yllättynyt.
Niinhän minä sanoin koko ajan.
SEIKKAILIJA
Että koneen ensimmäisen osan löytäisi joku rannalla kävellessään.
Jossain Intian valtamerellä.
Uusien tietojen mukaan romua löytyi itäiseltä...
Tiesin heti, että halusin ratkaista jutun.
Halusin löytää koneen, olipa se missä tahansa.
Tekstitys: Katariina Uusitupa